**3ος Αγώνας Πάρκου Νυχτερινές Διαδρομές**

**ΜΕΤΑΓΩΝΙΣΤΙΚΟ ΔΕΛΤΙΟ ΤΥΠΟΥ**

Θερμή, δρομική επανεκκίνηση!

Το Σάββατο 26 Ιουνίου 2021, ο Αθλητικός Πολιτιστικός Σύλλογος «Αθηναίοι Δρομείς», σε συνδιοργάνωση με την Περιφέρεια Αττικής, πραγματοποίησε Αθλητικές Εκδηλώσεις και αγώνα με την ονομασία 3ος Αγώνας Πάρκου «Νυχτερινές Διαδρομές» 5,200 χλμ. και περιπατητική διαδρομή 1.700 μ. στο καταπράσινο Πάρκο του Πεδίου του Άρεως, με σημείο εκκίνησης και τερματισμού το Άγαλμα της Αθηνάς.

Η θερμοκρασία ήταν υψηλή, η ατμόσφαιρα, όμως, ακόμη πιο θερμή από τα χαμόγελα και τον ενθουσιασμό του κόσμου που κατέκλυσε τον περιβάλλοντα χώρο. Δρομείς, συνοδοί, εθελοντές αλλά και εκπρόσωποι Φορέων που στηρίζουν, πάντα, τον διοργανωτή Σύλλογο, τίμησαν με την παρουσία τους την εκδήλωση. Πιο συγκεκριμένα, τη συνδιοργανώτρια Περιφέρεια Αττικής, πολύτιμο αρωγό του Α.Π.Σ. «Αθηναίοι Δρομείς», εκπροσώπησε η εντεταλμένη σύμβουλος αθλητικών, κα Μαργαρίτα Βάρσου. Την Ελληνική Ομοσπονδία Συλλόγων Λαϊκού Μαζικού Αθλητισμού – Υπεραποστάσεων, υπό την αιγίδα της οποίας ετέθη ο Αγώνας, ο Πρόεδρος, κ. Κωνσταντίνος Σάμιος. Τους Συλλόγους Σ.Δ.Υ. Αθήνας και Santa Running Team, κατά σειρά, η κα Ελένη Μπερτσάτου και κ. Βασίλης Τσαγκάρης, ενώ από την πλευρά των χορηγών, τις Εταιρείες Optima/Ήπειρος και Herbalife, αντίστοιχα, οι κυρίες Φλώρα Μαγκανάρη και η συνεργάτης Γεωργία Μαβή με την ομάδα της.

Τα έναυσμα δόθηκε με ενθουσιασμό από τον Πρόεδρο του Συλλόγου, Βαγγγέλη Λεμπέση και τη Γενική Γραμματέα, Μαρία Γκέκα, με σαφείς αναφορές στις οδηγίες για την πιστή τήρηση των μέτρων που επιτάσσει το υγειονομικό πρωτόκολλο, που είχε την έγκριση της Γενικής Γραμματείας Αθλητισμού, αλλά και πληροφορίες για τη διαδρομή και τον Αγώνα, γενικότερα. Με απόλυτη και υποδειγματική τάξη στις 21:00 ξεκίνησαν, σταδιακά, οι εκκινήσεις των έξι blocks με 50 αθλητές, περίπου, έκαστο, με την ομάδα των Δρομέων Ελπίδας που συνόδευαν αμαξίδιο να προπορεύεται για λόγους ασφαλείας και των υπόλοιπων δρομέων. Ο Αγώνας των 5χλμ ολοκληρώθηκε λίγο πριν τις 22:00 κι αμέσως μετά ξεκίνησαν οι περιπατητές, απολαμβάνοντας, χαλαρά, τις ομορφιές του Πάρκου.

Τερμάτισαν με επιτυχία 246 αθλητές, ενώ τις τρεις πρώτες θέσεις γενικής κατάταξης ανδρών γυναικών, για την ιστορία, κατέλαβαν οι ακόλουθοι:

**ΑΝΔΡΕΣ**

1. Morteza Alimi - Yoga and Sport With refugees - 17:14
2. Yayhaa Rezaie - Yoga and Sport With refugees - 17:24
3. Ρουκλιώτης Γεώργιος - ΠΑΝΙΩΝΙΟΣ - 17:50

**ΓΥΝΑΙΚΕΣ**

1. Διαμαντέα Ροδάνθη - SANTA RUNNING TEAM - 21:25
2. Jean Estelle - Yoga and Sport With refugees - 21:47
3. Κωστίδου Στεργιανή - Guru Running Team - 23:25

Ο 3ος Αγώνας Πάρκου «Νυχτερινές Διαδρομές» ανήκει στο κοντινό παρελθόν, η ανάμνηση, όμως, στη σκέψη όλων παραμένει ζωντανή, Ο Α.Π.Σ. Αθηναίοι Δρομείς κατέβαλε κάθε δυνατή προσπάθεια στις δύσκολες υγειονομικές αλλά και καιρικές συνθήκες για την ομαλή διεξαγωγή του Αγώνα και την ικανοποίηση όλων.

Θερμές ευχαριστίες σε αθλητές, εθελοντές, κοινό και ξεχωριστά στους κάτωθι:

**ΓΙΑ ΤΗ ΣΥΝΔΙΟΡΓΑΝΩΣΗ**

* Την Περιφέρεια Αττικής

**ΓΙΑ ΤΗΝ ΑΙΓΙΔΑ**

* Τη Γενική Γραμματεία Αθλητισμού
* Την Ελληνική Ομοσπονδία Συλλόγων Λαϊκού Μαζικού Αθλητισμού και Υπεραποστάσεων (ΕΟΣΛΜΑ-Υ)
* Την Ελληνική Αστυνομία ΕΛ.ΑΣ.
* Την Ευρωπαϊκή Ομοσπονδία Άθλησης για όλους UESpT

**ΓΙΑ ΤΗΝ ΥΠΟΣΤΗΡΙΞΗ**

* Τον Δήμο Αθηναίων - ΟΠΑΝΔΑ
* Τη Δημοτική Αστυνομία Δήμου Αθηναίων
* Το Σώμα Εθελοντών Σαμαρειτών, Διασωστών & Ναυαγοσωστών ΕΡΥΘΡΟΥ ΣΤΑΥΡΟΥ
* FILIPPINO VOLUNTEERS
* Τη Διεύθυνση περιπολιών της ΕΛ. ΑΣ.
* Τη ZOTEN

**ΓΙΑ ΤΗ ΧΟΡΗΓΙΑ**

* Την Εταιρεία ΒΙΚΟΣ Χορηγός Ενυδάτωσης
* Την Εταιρεία ΗΠΕΙΡΟΣ Ζεμύθα Protein Bars
* Τα Αρτοποιία Ζαχαροπλαστική Μαρέτσης
* Τη Herbalife Nutrition
* Την Emelia
* Το Ψητοπωλείο «Ο Γιώργος»
* Τον Φούρνο Κοσβύρας

**ΓΙΑ ΤΗΝ ΕΠΙΚΟΙΝΩΝΙΑ**

* Την ΕΡΑΣΠΟΡ 101.8
* Τον OVER FM 104.9
* Τον Ηρακλή Αθανασόπουλο
* Τους χορηγούς Επικοινωνίας
	+ RUNNINGNEWS.GR
	+ IRUNMAG
	+ RUN247
	+ ΣΤΕΝΤΟΡΑΣ
	+ SKYWALKER

Η χαρά είναι διάχυτη και η ανυπομονησία μεγάλη για τις επόμενες εκδηλώσεις του Α.Π.Σ. «Αθηναίοι Δρομείς», για τις οποίες θα υπάρξει, σύντομα, ενημέρωση.

Η ΟΡΓΑΝΩΤΙΚΗ ΕΠΙΤΡΟΠΗ